|  |  |
| --- | --- |
| **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ****ΓΙΑ ΣΥΜΜΕΤΟΧΗ ΦΟΙΤΗΤΩΝ** **ΣΤΟ ΔΙΚΤΥΟ i-Mentor** *(Γ’ κύκλος)* | **C:\Users\eri\Documents\ΕΥΡΩΠΑΙΚΑ ΠΡΟΓΡΑΜΜΑΤΑ\ΕΣΠΑ_Κοινωνική μέριμνα φοιτητών\Newsletters\4ο_Newsletter\afisa-1.jpg** |

Στο πλαίσιο του προγράμματος «Υποστήριξη παρεμβάσεων κοινωνικής μέριμνας φοιτητών του ΔΙΠΑΕ-Αλεξάνδρεια Πανεπιστημιούπολη» δημιουργήθηκε η δομή **ΟΜΠΡΕΛΑ**, μια δομή κοινωνικής μέριμνας, συμβουλευτικής και ψυχολογικής υποστήριξης, με σκοπό την αύξηση του ποσοστού συνεπούς ολοκλήρωσης των σπουδών και προώθηση της ισότιμης συμμετοχής φοιτητών από ευαίσθητες κοινωνικές ομάδες - ΕΚΟ (χαμηλές εισοδηματικές τάξεις, ΑμεΑ, μονογονεϊκές οικογένειες, φοιτητές από οικογένειες μεταναστών, φοιτητές με σοβαρά προβλήματα υγείας).

Μία από τις επιμέρους δράσεις της δομής **ΟΜΠΡΕΛΑ** είναι:

Η **δημιουργία ενός δικτύου φοιτητών/εθελοντών** **i-Mentors** για την εξατομικευμένη βοήθεια και καθοδήγηση συμφοιτητών τους σε ακαδημαϊκό, κοινωνικό και συναισθηματικό επίπεδο. Οι φοιτητές i-Mentors που θα επιλεγούν και θα ενταχθούν στη δομή **ΟΜΠΡΕΛΑ** θα εκπαιδευθούν από ειδικούς επιστήμονες προτού αναλάβουν την υποστήριξη φοιτητών από ευαίσθητες ομάδες.

* Η επιμόρφωση των φοιτητών - μεντόρων θα πραγματοποιηθεί τον **Νοέμβριο-Δεκέμβριο 2021, με δια ζώσης συναντήσεις,** στις εγκαταστάσεις της Αλεξάνδρειας Πανεπιστημιούπολης του ΔΙΠΑΕ. Το αναλυτικό πρόγραμμα θα ανακοινωθεί.

**Παρακαλούνται οι φοιτητές του Τμήματος Λογιστικής και Πληροφοριακών Συστημάτων που ενδιαφέρονται να ενταχθούν στο δίκτυο i-Mentor να αποστείλουν σχετικό αίτημα συμμετοχής στα e-mails:** **umbrella@ihu.gr** **και** **gianisem@gmail.com****, έως τις 10/11/2021, και να επικοινωνήσουν με τον υπεύθυνο καθηγητή, κ. Μπιάλα Χρήστο (cbialas@ihu.gr).**

**Η Επιστημονικά Υπεύθυνη του Προγράμματος**

 **Ευριδίκη Ζαχοπούλου**

**Καθηγήτρια**